<classify> MZUNGUKO wa kwanza wa ligi daraja la kwanza ngazi ya taifa unaendelea leo kwa timu za AFC na Dodoma kushuka kwenye uwanja wa Sheikh Amri Abeid huku kila mmoja akitoa tambo zake kuelekea mchezo huo.Arusha FC inashuka dimbani ikiwa tayari imecheza michezo minne ikitoka sare michezo miwili na kupoteza michezo miwili,iko nafasi ya Pili kutoka mwisho kwa pointi 2. Dodoma FC imeshuka dimbani Mara nne imeshinda michezo miwili na imetoka suluhu mchezo mmoja na kupoteza mmoja iko nafasi ya pili katika msimamo wa kundi B.Akizungumzia mchezo huo kocha mkuu wa timu ya AFC David Nyambele alisema amejiandaa kuchukua pointi 3 na makosa yote yaliyojitokeza katika michezo miwili iliyopita hayatajirudia na kwamba anawaheshimu wapinzani wao ila wamejiandaa na hawezi kukubali kupoteza tena mchezo nyumbani.Dodoma wasitarajie mteremko hawatatoka na ushindi sisi tuko imara nyumbani tutapambana kupata alama tatu na tunashukuru pia mashabiki wetu wanatuunga mkono na ninawasihi waje kwa wingi uwanjani.Kwa upande wao Dodoma FC kupitia kwa katibu mkuu wao Johnson Fortnatus alisema AFC ni timu kibonde na haiwezi kuifunga Dodoma FC. Uwezo wa timu yetu ni Mkubwa na tupo na maandalizi mazuri na siku zote unapopoteza mchezo mmoja,ule unaofuata unaenda kucheza kwa tahadhari hivyo tumerekebisha kile tulichokosea , alisema Fourtnatus Wakati AFC ikiikaribisha Dodoma ,Arusha United itaikaribisha Transit camp kesho kwenye uwanja huohuo.  <topic>: kitaifa 